wannaphong/clean_thaiwikipedia huggingface dataset:
# ไดโดมอน
ไดโดมอน (Daidomon) เป็นเครือร้านอาหารปิ้งย่างสัญชาติไทย ดำเนินกิจการเมื่อเดือนพฤศจิกายน พ.ศ. 2526 และสาขาสุดท้ายให้บริการวันสุดท้ายวันที่ 5 สิงหาคม พ.ศ. 2567

ประวัติ

ไดโดมอนก่อตั้งขึ้นเมื่อเดือนพฤศจิกายน พ.ศ. 2526 ที่สาขาสยามสแควร์ซอย 3 และสยามสแควร์ซอย 5 ก่อนขยายสาขาเอกมัย (สุขุมวิท 63) และเดอะมอลล์งามวงศ์วาน ต่อมาเดือนตุลาคม พ.ศ. 2533 ได้จัดตั้ง บริษัท ไดโดมอน กรุ๊ป จำกัด เพื่อประกอบกิจการร้านอาหารโดยใช้ชื่อทางการค้า "ไดโดมอน" มีผู้ร่วมทุนอย่างกลุ่มสหพัฒนพิบูล เอ็มเคเรสโตรองต์ และไมเนอร์ฟู้ด ภายหลังได้แปรสภาพบริษัทเป็นบริษัท ไดโดมอน กรุ๊ป จำกัด (มหาชน) เมื่อวันที่ 27 เมษายน พ.ศ. 2544 

ไดโดมอนทยอยปิดสาขาเนื่องจากผลประกอบการขาดทุน จึงได้ขายกิจการให้กับ บริษัท ฮอท พอท จำกัด (มหาชน) เมื่อวันที่ 15 ธันวาคม พ.ศ. 2554 และบริษัท ฮอท พอท จำกัด (มหาชน) ได้เข้าตลาดหลักทรัพย์ MAI เมื่อ พ.ศ. 2556 มีการปรับปรุงสาขาที่ยังไม่ได้ปรับปรุงที่เหลืออยู่เกือบทั้งหมดจำนวน 10 สาขา จากจำนวนทั้งหมด 12 สาขา และได้เพิ่มการขายสุกี้ชาบูในร้านไดโดมอน ที่ปรับปรุงใหม่จำนวน 6 สาขา และอีก 4 สาขา พร้อมได้เปลี่ยนแบรนด์ร้านเป็น ฮอทพอต

พ.ศ. 2561 มีการเปลี่ยนแปลงชื่อจากเดิม บริษัท ฮฮท พอท จำกัด (มหาชน) เป็น บริษัท เจซี เค ฮอลพิทอลลิตี้ จำกัด (มหาชน) อันเนื่องจากการเปลี่ยนแปลงโครงสร้างการถือหุ้น หลังการระบาดทั่วของโควิด-19 ในประเทศไทย มีการเปลี่ยนบางสาขาให้เป็นแบรนด์ ไดโดมอน โดยมีสาขาฟิวเจอร์พาร์ครังสิตเป็นสาขาแรกที่บริษัทปรับภาพลักษณ์แบรนด์

นับแต่กลางปี 2566 ไดโดมอนทยอยปิดตัวหลายสาขา ได้แก่ สาขาเซ็นทรัลเชียงใหม่แอร์พอร์ต สาขาเมกาบางนา สาขาอยุธยาซิตี้พาร์ค สาขาเดอะมอลล์บางกะปิ สาขาเซ็นทรัลอุบล และสาขาฟิวเจอร์พาร์ครังสิตเป็นสาขาสุดท้าย ให้บริการวันสุดท้ายวันที่ 5 สิงหาคม พ.ศ. 2567
# เบลิซาริอุส
เบลิซาริอุส  เป็นแม่ทัพของจักรวรรดิไบแซนไทน์ภายใต้จักรพรรดิยุสตินิอานุสที่ 1 เบริซาริอุสมีส่วนสำคัญอย่างมากกับการยึดครองดินแดนต่าง ๆ ในเมดิเตอร์เรเนียนซึ่งเคยเป็นของจักรวรรดิโรมันตะวันตกที่ได้ได้เสียไปเมื่อราวศตวรรษก่อนคืน เบลิซาริอุสเป็นหนึ่งในแม่ทัพทหารที่เก่งกาจที่สุดในประวัติศาสตร์ และเป็นแม่ทัพที่เก่งกาจที่สุดในจักรวรรดิไบแซนไทน์

สิ่งที่ทำให้เบลิซาริอุสโดดเด่นมาคือการเอาชนะศัตรูได้แม้จะมีทรัพยากรในการทำสงครามจำกัด เขาได้รับการเรียกขานเสมอว่าเป็น "ชาวโรมันคนสุดท้าย" เขาสามารถยึดอาณาจักรแวนดัลได้ภายในเก้าเดือนในสงครามแวนดัล และยึดอิตาลีได้เกือบทั้งหมดในสงครามโกธิก และยังสามารถเอาชนะกองทัพของอาณาจักรแวนดัลได้ในสมรภูมิ Ad Decimum และมีส่วนในชัยชนะที่ Tricamarum ทำให้กษัตร์เกลิเมอร์ของอาณาจักรแวนดัลยอมจำนน ในช่วงสงครามโกธิก แม้จะเสียเปรียบทางจำนวนอย่างมาก แต่เบลิซาริอุสและกองทัพของเขายังสามารถเข้ายึดกรุงโรมคืนได้ และเอาชนะการถูกล้อมตีในกรุงโรมอย่างหนักได้
# การเลือกตั้งนายกองค์การบริหารส่วนจังหวัดพะเยา พ.ศ. 2567
การเลือกตั้งนายกองค์บริหารส่วนจังหวัดพะเยา  พ.ศ. 2567 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 4 สิงหาคม พ.ศ. 2567

สืบเนื่องจากที่ นาย อัครา พรหมเผ่า ได้ลาออกจากตำแหน่งเมื่อวันที่ 13 มิ.ย. 2567 

 ผู้สมัครนายกองค์การบริหารส่วนจังหวัด 
 หมายเลข 1: ชัยประพันธ์ สิงห์ชัย 
อดีตผู้สมัครนายกองค์การบริหารส่วนจังหวัดพะเยา พ.ศ. 2563 สังกัดคณะก้าวหน้า และอดีตผู้สมัคร สส.พะเยา เขต 3 พรรคก้าวไกล ลงสมัครในฐานะกลุ่มพะเยาก้าวไกล

 หมายเลข 2: ธวัช สุทธวงค์ 
อดีตรองนายกองค์การบริหารส่วนจังหวัดพะเยา และอดีตผู้สมัคร สส.พะเยา เขต 2 พรรคพลังประชารัฐ พ.ศ. 2562 สังกัด พรรคเพื่อไทย โดยมี อัครา พรหมเผ่า อดีตนายกองค์การบริหารส่วนจังหวัดพะเยาให้การสนับสนุน โดยได้ชี้แจงว่า ตนเองไม่ได้ลงสมัครนายก อบจ.พะเยาในครั้งนี้ แต่ได้มอบให้ อดีตรองนายก อบจ.พะเยา ลงสมัครแทน ส่วนตนเองนั้นจะไปเล่นการเมืองในระดับสูงขึ้นไป หรือการเมืองระดับชาติบรรยากาศการรับสมัครรับเลือกตั้งนายกองค์การบริหารส่วนจังหวัดพะเยา

 ผลการเลือกตั้ง
# วอลเลย์บอลหญิง ซี วี.ลีก 2024
วอลเลย์บอลหญิง ซี วี.ลีก 2024  เป็นการแข่งขันในประเภทหญิงครั้งที่ 4 ของวอลเลย์บอล ซี วี.ลีก ซึ่งแข่งขันโดยทีมวอลเลย์บอลหญิงทีมชาติจำนวน 4 ทีม ที่เป็นสมาชิกของสมาคมวอลเลย์บอลแห่งเอเชียตะวันออกเฉียงใต้ (SAVA) ซึ่งเป็นหน่วยงานกำกับดูแลกีฬาระดับภูมิภาคในสังกัดสมาพันธ์วอลเลย์บอลเอเชีย (AVC)ไทยพร้อมจัดวอลเลย์บอลหญิงซี.วีลีก 2024 ดึง 4 ชาติใหม่เล่นคู่ก่อนเกมสัปดาห์สอง

สนามที่ 1 จัดขึ้นที่จังหวัดหวิญฟุก ประเทศเวียดนาม ระหว่างวันที่ 2 - 4 สิงหาคม ส่วนสนามที่ 2 จัดขึ้นที่จังหวัดนครราชสีมา ประเทศไทย ระหว่างวันที่ 9 - 11 สิงหาคม

 ทีม 
 
 
 
 

 สถานที่แข่ง 
+ สนามที่ 1 สนามที่ 2 หวิญฟุก ประเทศเวียดนาม นครราชสีมา ประเทศไทย ศูนย์กีฬาในร่มจังหวัดหวิญฟุก โคราช ชาติชาย ฮอลล์ ความจุ: 3,000 ความจุ: 3,000 150x150px 200px

 ผลลัพธ์และอันดับ 

 สนามที่ วันที่ ที่ตั้ง ชนะเลิศ รองชนะเลิศ อันดับที่ 3 อันดับที่ 4 เงินรางวัล ($) 1 2–4 สิงหาคม 2024  หวิญฟุก      17,000 2 9–11 สิงหาคม 2024  นครราชสีมา     17,000
# นักประเมินไร้โชค ที่จริงเทพหลุดโลก
เป็นนิยายไลต์โนเวลญี่ปุ่นที่เขียนโดย อิบารากิโนะ และวาดภาพประกอบโดย ยู ฮิตากิ โดยได้มีการเผยแพร่ออนไลน์ตั้งแต่เดือนธันวาคม พ.ศ. 2562 ถึงเดือนมกราคม พ.ศ. 2565 บนเว็บไซต์เผยแพร่นิยายที่สร้างโดยผู้ใช้ โชเซ็ตสึกะ นิ นาโร ต่อมาได้รับการจัดพิมพ์โดย สำนักพิมพ์โคดันชะ ซึ่งได้ตีพิมพ์สามเล่มตั้งแต่เดือนตุลาคม พ.ศ. 2563 ภายใต้สำนักพิมพ์ Kodansha Ranobe Books นอกจากนี้ยังมีการดัดแปลงเป็นมังงะ โดยมีศิลปินมังงะ โมโรโฮชิ ฟูจิ ได้รับการต่อพิมพ์ต่อเนื่องออนไลน์ผ่านเว็บไซต์ Magazine Pocket ของ สำนักพิมพ์โคดันชะ ตั้งแต่เดือนกรกฎาคม พ.ศ. 2563 และได้รวบรวมเป็นสิบสองเล่มทังโกบง มังงะนี้ได้รับลิขสิทธิ์เผยแพร่แบบดิจิทัลในอเมริกาเหนือโดย Kodansha USA ได้รับการดัดแปลงเป็นซีรีส์อนิเมะโทรทัศน์โดยสตูดิโอ โอกูรูโตะ โนโบรุ ออกอากาศตั้งแต่เดือนมกราคมถึงมีนาคม พ.ศ. 2568

ตัวละคร

(ญี่ปุ่น) /   พงศ์พันธุ์ กตัญญูวงศ์[ทีมพากย์ไทย] นักประเมินไร้โชค ที่จริงเทพหลุดโลก https://www.facebook.com/share/p/1B3RhTvfx9/ Facebook : A M T H สืบค้นเมื่อ February 6, 2024(ไทย)

(ญี่ปุ่น) /  กุลธิดา ประทุมทิพย์(ไทย)

(ญี่ปุ่น) /  ทัดณ์เพลิน ตันเสรีสกุลภัช(ไทย)

(ญี่ปุ่น)

 สื่อ 
 ไลต์โนเวล 
เขียนโดย อิบารากิโนะ ได้รับการเผยแพร่ในเว็บไซต์นิยายที่สร้างโดยผู้ใช้ โชเซ็ตสึกะ นิ นาโร ตั้งแต่วันที่ 14 ธันวาคม พ.ศ. 2562 ถึงวันที่ 4 มกราคม พ.ศ. 2565 ต่อมาได้รับการจัดพิมพ์เป็นไลต์โนเวลพร้อมภาพประกอบโดย ยู ฮิตากิ ภายใต้สำนักพิมพ์ Kodansha Ranobe Books ตั้งแต่วันที่ 2 ตุลาคม พ.ศ. 2563 โดยมีสามเล่มวางจำหน่ายจนถึงกรกฎาคม พ.ศ. 2567

 มังงะ 
การดัดแปลงเป็นมังงะ วาดภาพโดย โมโรโฮชิ ฟูจิ เริ่มเผยแพร่ในเว็บไซต์และแอปพลิเคชัน Magazine Pocket ของ สำนักพิมพ์โคดันชะ ตั้งแต่วันที่ 29 กรกฎาคม พ.ศ. 2563 โดยเล่มทังโกบง เล่มแรกวางจำหน่ายเมื่อวันที่ 9 พฤศจิกายน พ.ศ. 2563 บทของมังงะนี้ได้ถูกรวบรวมเป็นสิบสองเล่มทังโกบง จนถึงกรกฎาคม พ.ศ. 2567 สำนักพิมพ์วิบูลย์กิจได้ประกาศเป็นผู้ถือลิขสิทธิ์ซีรีส์นี้ในชื่อ “อาชีพตกอับ “นักประเมิน” แท้ที่จริงแล้วไร้เทียมทานซะงั้น!” เมื่อวันที่ 12 เมษายน พ.ศ. 2568

 อนิเมะ 
การดัดแปลงเป็นซีรีส์โทรทัศน์อนิเมะถูกประกาศเมื่อวันที่ 26 มิถุนายน พ.ศ. 2567 และมีกำหนดฉายในปี พ.ศ. 2568
# ช่วงอายุอูลิวอัน
หินช่วงอายุอูลิวอัน  เป็นหินช่วงอายุที่ห้าในยุคแคมเบรียน และเป็นหินช่วงอายุแรกของหินสมัยเมียวลิงเจียนในยุคแคมเบรียน ได้รับการกำหนดอย่างเป็นทางการโดยคณะกรรมการการลำดับชั้นหินสากลในปี พ.ศ. 2561 จุดเริ่มต้นถูกกำหนดโดยการปรากฏตัวครั้งแรกของไทรโลไบต์สปีชีส์ออรีคโตเซฟาลัส อินดิคัส (Oryctocephalus indicus); สิ้นสุดลงด้วยการเริ่มต้นของช่วงอายุดรูเมียน ซึ่งนับด้วยการปรากฏตัวครั้งแรกของไทรโลไบต์สปีชีส์ไทคาโนสตุส อาตาวุส (Ptychagnostus atavus) ประมาณ  ล้านปีก่อน

'โกลเดนสไปก์' ซึ่งเป็นสัญลักษณ์กำหนดจุดเริ่มต้นของขั้นนี้ ถูกตอกลงในส่วนของชั้นหินที่เรียกว่าอู่หลิว-เจิ้งเจียหยาน (乌溜-曾家崖) ในกลุ่มหมวดหินไคหลี่ ใกล้กับเมืองปาหลาง ในภูเขาเมียวหลิง มณฑลกุ้ยโจว ประเทศจีน

จุดและส่วนชั้นหินแบบฉบับขอบเขตทั่วโลก
สามส่วนหินที่ถูกพิจารณาเป็นตัวเลือก GSSP ได้แก่ ส่วนอู่หลิว-เจิ้งเจียหยาน ใกล้เมืองปาหลาง ในมณฑลกุ้ยโจว (ประเทศจีน) ส่วนที่สองอยู่บนภูเขาสปลิต ในรัฐเนวาดา (สหรัฐ) และ "ส่วนแม่น้ำโมโลโด" ตลอดแนวแม่น้ำโมโลโด (สาธารณรัฐซัคคา, รัสเซีย) ส่วนอู่หลิว-เจิ้งเจียหยานเป็นหินโผล่ของหมวดหินไคหลี่ในเหมืองหินอู่หลิว ตัวเลือกแรกสำหรับจุดเริ่มต้นของช่วงอายุอูลิวอัน คือ ไทรโลไบต์สปีชีส์ออรีคโตเซฟาลัส อินดิคัส (Oryctocephalus indicus) ตัวเลือกที่สอง คือ ไทรโลไบต์สปีชีส์โอวาโตรีคโตคารา กรานูลาตา (Ovatoryctocara granulata)

ส่วนอู่หลิว-เจิ้งเจียหยานได้รับการเลือกให้เป็นฐานที่เป็นทางการในปี 2561 โดยมีการปรากฏตัวครั้งแรกของออรีคโตเซฟาลัส อินดิคัส (Oryctocephalus indicus) เป็นหมุดหมายสำหรับ GSSP

เหตุการณ์สำคัญ
ฐานของหินช่วงอายุอูลิวอัน (และโดยอนุโลมเป็นทั้งหินสมัยเมียวลิงเจียน) ถูกกำหนดโดยการสูญพันธุ์ครั้งใหญ่ครั้งแรกของไทรโลไบต์ ซึ่งรู้จักกันในนามของขอบเขตโอลเลเนลลิดไบโอเมียร์ (Olenellid Biomere boundary) เหตุการณ์นี้เชื่อมโยงกับการลดลงอย่างฉับพลันของคาร์บอเนตคาร์บอนเชิงลบ

บรรพชีวินวิทยา
แกรพโตไลต์ชนิดอยู่ก้นท้องน้ำได้กระจายตัวอย่างกว้างขวางในช่วงอายุอูลิวอัน สกุลแกรพโตไลต์ที่พบมากที่สุดในยุคนี้คือสฟีโนเซียม (Sphenoecium) ซึ่งมีอาณานิคมที่แข็งแรงและพบได้ทั่วโลก สิ่งมีชีวิตในกลุ่มพานาร์โทรพอดจำนวนมาก รวมถึงไทรโลไบต์ แอกนอสตอยด์ เฮอร์ดิอิด และแบราดอริอิด ได้รับการบันทึกในแหล่งสะสมอูลิวอัน
# วาริส ชูทอง
วาริส ชูทอง  (เกิดวันที่ 8 มกราคม พ.ศ. 2547 ณ เทศบาลนครตรัง) เป็นนักฟุตบอลชาวไทย ปัจจุบันเล่นให้กับบีจี ปทุม ยูไนเต็ด ในไทยลีก

 อาชีพ 

 ร่วมกับสโมสร 
วาริส ชูทอง ได้เรียนฟุตบอลในทีมโรงเรียนที่โรงเรียนเทพศิรินทร์ ณ กรุงเทพมหานคร โดยนักฟุตบอลกองกลางรายนี้ได้เซ็นสัญญาอาชีพฉบับแรกกับสโมสรกีฬาราชประชาเมื่อเดือนธันวาคม พ.ศ. 2564 อันเป็นสโมสรจากกรุงเทพกรุงเทพมหานครที่แข่งในดิวิชันสามของไทย และที่นี่เขาได้แข่งกับสโมสรในภาคตะวันตก ครั้นเมื่อสิ้นสุดฤดูกาลเขาได้รองแชมป์ร่วมกับสโมสรกีฬาราชประชาและได้รับการเลื่อนชั้นสู่ดิวิชันสอง โดยวาริส ชูทอง ได้ประเดิมสนามดิวิชัน 2 เมื่อวันที่ 27 มีนาคม พ.ศ. 2565 (นัดที่ 29) ในเกมเยือนที่พบกับสโมสรฟุตบอลขอนแก่น ที่แมตช์นี้ เขาอยู่ในรายชื่อตัวจริงและลงแข่งเต็ม 90 นาที ทว่า สโมสรฟุตบอลขอนแก่นเป็นฝ่ายชนะ 1 ประตูต่อ 0 โดยได้ประตูจากชาคริต ระวันประโคน ซึ่งวาริสได้ลงแข่งสองเกมในดิวิชันสองสำหรับทีมที่ได้รับการเลื่อนชั้นดังกล่าว กระทั่งหลังจากการโอนครั้งที่สอง เขาได้ย้ายไปที่สโมสรฟุตบอลบีจี ปทุม ยูไนเต็ด เมื่อวันที่ 14 เมษายน พ.ศ. 2565 และเนื่องจากย้ายออกนอกตลาดซื้อขายจึงโดนแบนจากไทยลีกจนจบฤดูกาลดังกล่าว แต่เขาสามารถมีส่วนร่วมในเอเอฟซีแชมเปียนส์ลีก ครั้นเมื่อต้นฤดูกาล 2565–2566 กองหลังรายนี้ได้ย้ายไปสโมสรฟุตบอลจันทบุรีในดิวิชันสามแบบยืมตัว โดยหลังจากยืมตัวเขาก็กลับมาที่สโมสรฟุตบอลบีจี ปทุม ยูไนเต็ด ซึ่งในเดือนมิถุนายน พ.ศ. 2567 เขาได้เข้าถึงรอบชิงชนะเลิศไทยลีกคัพร่วมกับบีจี ปทุม ยูไนเต็ด และที่แมตช์นี้ พวกเขาชนะสโมสรฟุตบอลเมืองทอง ยูไนเต็ด 1 ประตูต่อ 0 โดยได้ประตูจากธีรศิลป์ แดงดา

 ร่วมกับทีมชาติ 
ในเดือนกุมภาพันธ์ พ.ศ. 2565 วาริส ชูทอง ทำหน้าที่ให้แก่ฟุตบอลทีมชาติไทยรุ่นอายุไม่เกิน 23 ปี ในการแข่งชิงแชมป์เอเชียตะวันออกเฉียงใต้ที่ประเทศกัมพูชา และเข้าสู่รอบชิงชนะเลิศ โดยเป็นฝ่ายแพ้ทีมชาติเวียดนาม 0 ประตูต่อ 1 ครั้นถัดมา ในการแข่งเดียวกันเมื่อเดือนกรกฎาคม เขายังลงแข่งร่วมกับทีมรุ่นอายุไม่เกิน 19 ปี ที่ประเทศอินโดนีเซียและได้อันดับสี่ ส่วนวันที่ 9 กันยายน พ.ศ. 2565 เขาลงทำหน้าที่นัดแรกให้แก่ทีมชาติไทยรุ่นอายุไม่เกิน 20 ปี ในเกมกระชับมิตรกับฮ่องกง ด้วยผล 2 ประตูต่อ 0

 ความสำเร็จ 
ราชประชา
 ไทยลีก 3 – ภาคตะวันตก: ฤดูกาล 2563–64 (เลื่อนชั้น) 

บีจี ปทุม ยูไนเต็ด
 ชนะเลิศไทยลีกคัพ: 2566–67
# วอลเลย์บอลหญิง ซี วี.ลีก 2024 – สนามที่ 1
วอลเลย์บอลหญิง ซี วี.ลีก 2024 – สนามที่ 1 เป็นการแข่งขันในสนามที่ 1 ของวอลเลย์บอลหญิง ซี วี.ลีก 2024  ซึ่งแข่งขันโดยทีมวอลเลย์บอลหญิงทีมชาติจำนวน 4 ทีม ที่เป็นสมาชิกของสมาคมวอลเลย์บอลแห่งเอเชียตะวันออกเฉียงใต้ (SAVA) ซึ่งเป็นหน่วยงานกำกับดูแลกีฬาระดับภูมิภาคในสังกัดสมาพันธ์วอลเลย์บอลเอเชีย (AVC) โดยแข่งขันที่หวิญฟุก ประเทศเวียดนาม ระหว่างวันที่ 2–4 สิงหาคม พ.ศ. 2567ตารางแข่งขัน ถ่ายทอดสดวอลเลย์บอลหญิง ทีมชาติไทย SEA V League 2024 ที่เวียดนาม

 ทีม 
 
 
 
 

 สถานที่แข่ง 
+ การแข่งขันทั้งหมด หวิญฟุก ประเทศเวียดนาม ศูนย์กีฬาในร่มจังหวัดหวิญฟุก ความจุ: 3,000 150x150px

 ผลการแข่งขัน 
 เวลาทั้งหมดเป็นเวลามาตรฐานอินโดจีน (UTC+07:00)

 อันดับการแข่งขัน 

อันดับทีม4

รายชื่อผู้เล่น 14 คนพรพรรณ เกิดปราชญ์ 10px, หัตถยา บํารุงสุข, วิมลรัตน์ ทะนะพันธุ์, ทัดดาว นึกแจ้ง, ปิยะนุช แป้นน้อย, จิดาภา นาหัวหนอง, ดลพร สินโพธิ์, ศศิภาพร จันทวิสูตร, อัจฉราพร คงยศ, ชัชชุอร โมกศรี, กัตติกา แก้วพิน, พิมพิชยา ก๊กรัมย์, ธนัชชา สุขสด, ณัฏฐณิชา ใจแสนหัวหน้าผู้ฝึกสอนณัฐพนธ์ ศรีสมุทรนาค

รางวัล

ผู้เล่นทรงคุณค่า

ตัวเซ็ตยอดเยี่ยม

ตัวตบหัวเสายอดเยี่ยม

ตัวบล็อกกลางยอดเยี่ยม

ตัวตบตรงข้ามยอดเยี่ยม

ตัวรับอิสระยอดเยี่ยม
# ช่วงอายุดรูเมียน
หินช่วงอายุดรูเมียน  ของหินสมัยเมียวลิงเจียนของยุคแคมเบรียน อยู่ต่อจากช่วงอายุอูลิวอันและก่อนช่วงอายุกูจางเจียน จุดเริ่มต้นของช่วงเวลานี้ถูกกำหนดด้วยการปรากฏตัวครั้งแรกของไทรโลไบต์สปีชีส์ไทคาโนสตุส อาตาวุส (Ptychagnostus atavus) เมื่อประมาณ  ล้านปีก่อน จุดสิ้นสุดของช่วงเวลานี้ถูกกำหนดด้วยการปรากฏตัวครั้งแรกของไทรโลไบต์อีกชนิดหนึ่งคือ เลโจปเก เลวิกาตา (Lejopyge laevigata) เมื่อประมาณ  ล้านปีก่อน

จุดและส่วนชั้นหินแบบฉบับขอบเขตทั่วโลก
จุดและส่วนชั้นหินแบบฉบับขอบเขตทั่วโลกถูกกำหนดไว้ที่แหล่งดรูเมียน  ในเทือกเขาดรัม มิลลาร์ดเคาน์ตี รัฐยูทาห์ สหรัฐ หินช่วงอายุนี้ยังได้รับการตั้งชื่อตามเทือกเขาดรัม ตัวแหล่งนี้เป็นหินโผล่ของหมวดหินวีลเลอร์ ซึ่งเป็นชั้นหินดินดานปูนเนื้อปูน ฐานที่แน่นอนของหินช่วงอายุดรูเมียนคือหินปูนเป็นชั้น 62 เมตร (203 ฟุต) เหนือฐานของชั้นวีลเลอร์

เหตุการณ์สำคัญ
เหตุการณ์การเปลี่ยนแปลงของไอโซโทปคาร์บอนในช่วงอายุดรูเมียนของยุคแคมเบรียน (DICE) นั้นสัมพันธ์กับจุดเริ่มต้นของช่วงอายุนี้ สาเหตุของเหตุการณ์นี้คือการตื้นขึ้นของน้ำลึกที่ปราศจากออกซิเจนพร้อมกับการเคลื่อนตัวขึ้นบนบกของน้ำลึกเหล่านี้ เหตุการณ์ DICE ส่งผลกระทบต่อการฟื้นตัวของระบบนิเวศน์แนวปะการังที่ได้รับผลกระทบจากการสูญพันธุ์ครั้งใหญ่ในช่วงต้น-กลางยุคแคมเบรียน ในช่วงกลาง-ปลายช่วงอายุดรูเมียน มีช่วงเวลาการแผ่ขยายของสิ่งมีชีวิตก่อนที่จะเกิดการสูญพันธุ์ครั้งต่อไป

บรรพชีวินวิทยา
มีฟองน้ำหลายชนิด, สัตว์จำพวกพาลีโอสโคเลซิด และสัตว์ขาปล้อง (รวมถึงสัตว์จำพวกเรดิโอดอนต์) ถูกค้นพบจากแหล่งสะสมในช่วงอายุดรูเมียน
# อัน จี-ย็อง
อัน จี-ย็อง (เกิดเมื่อวันที่ 14 กันยายน ค.ศ. 1995) เป็นนักร้องและนักแต่งเพลงชาวเกาหลีใต้ และเป็นนักร้องหลักและสมาชิกคนเดียวที่เหลือของวงอินดี้เกาหลีใต้ที่ชื่อว่า บลปัลกันโฟร์

ในปี ค.ศ. 2014 เธอได้เข้าร่วมรายการโทรทัศน์ Superstar K 6 และได้เดบิวต์เป็นสมาชิกวง บลปัลกันโฟร์ ร่วมกับอู จี-ยุนในปี ค.ศ. 2016 หลังจากที่ อู จี-ยุนออกจากวงในช่วงต้นปี ค.ศ. 2020 มีการประกาศว่า อัน จะยังคงโปรโมตภายใต้ชื่อดูโอ

ผลงานเพลง

 ผลงานภาพยนตร์ 
 รายการทีวี 
ปีชื่อเครือข่ายบทบาทหมายเหตุ/อ้างอิง2014Superstar K 6Mnetผู้เข้าแข่งขันกับ อู จี-ยุน2016King of Mask SingerMBCผู้เข้าแข่งขัน

เว็บซีรีส์
 ปี ชื่อ เครือข่าย บทบาท หมายเหตุ  ชื่ออังกฤษ ชื่อเกาหลี 2018 Why WHY : 당신이 연인에게 차인 진짜 이유 Naver TV ดีเจวิทยุ รับเชิญ 

รางวัลและการเสนอชื่อ
# ช่วงอายุกูจางเจียน
กูจางเจียน  เป็นหินช่วงอายุสุดท้ายของหินสมัยเมียวลิงเจียน ในยุคแคมเบรียน โดยอยู่ถัดจากหินช่วงอายุดรูเมียน และมาก่อนหินช่วงอายุไผเบียน  ของหินสมัยฝูหรงเจียน จุดเริ่มต้นของหินช่วงอายุกูจางเจียนถูกกำหนดโดยการปรากฏตัวครั้งแรกของไทรโลไบต์เลโจปเก เลวิกาตา (Lejopyge laevigata) เมื่อประมาณ  ล้านปีก่อน ขณะที่ขอบเขตระหว่างช่วงอายุกูจางเจียนและช่วงอายุไผเบียนถูกกำหนดโดยการปรากฏตัวครั้งแรกของไทรโลไบต์กลิปตาโนสตุส เรติคูเลตุส (Glyptagnostus reticulatus) เมื่อประมาณ  ล้านปีก่อน

ชื่อ "กูจางเจียน" มีที่มาจากอำเภอกู่จ้าง มณฑลหูหนาน ประเทศจีน

จุดและส่วนชั้นหินแบบฉบับขอบเขตทั่วโลก
จุดและส่วนชั้นหินแบบฉบับขอบเขตทั่วโลกถูกกำหนดในหมวดหินฮว่าเฉียวในมณฑลหูหนาน ฐานที่แม่นยำของช่วงอายุกูจางเจียนเป็นชั้นหินปูนที่อยู่สูง 121.3 เมตรจากฐานหมวดหินฮว่าเฉียว (花桥组) ที่แหล่งหลัวอีซี  ซึ่งเป็นจุดที่พบซากดึกดำบรรพ์ของเลโจปเก เลวิกาตา (Lejopyge laevigata) เป็นครั้งแรก

บรรพภูมิศาสตร์
ในช่วงอายุกูจางเจียน คาดการณ์ว่าระยะทางระหว่างโลกกับดวงจันทร์อยู่ที่ 370,180 ± 1,220 กิโลเมตร (เมื่อเปรียบเทียบกับปัจจุบัน ซึ่งมีระยะทางประมาณ 384,000 กิโลเมตร) ความยาวของวันบนโลกในขณะนั้นอยู่ที่ประมาณ 21.58 ชั่วโมง

เหตุการณ์สำคัญ
การแผ่กระจายของสปีชีส์เกิดขึ้นในช่วงเวลาตั้งแต่ช่วงกลางถึงปลายของช่วงอายุดรูเมียนจนถึงช่วงกลางของช่วงอายุกูจางเจียน การสูญพันธุ์เริ่มขึ้นในช่วงกลางของช่วงอายุกูจางเจียนและดำเนินไปเป็นเวลา 3 ล้านปีจนถึงช่วงกลางของช่วงอายุไผเบียน เป็นผลให้ความหลากหลายของสปีชีส์ลดลงถึง 45% สามารถสืบค้นสองระยะของการสูญพันธุ์ได้ในตะกอนบริเวณตอนใต้ของประเทศจีน: ระยะแรกซึ่งมีการลดลงของสปีชีส์เล็กน้อย ใช้เวลาประมาณ 1.8 ล้านปี; ระยะที่สองซึ่งมีการลดลงของความหลากหลายที่มากขึ้น ใช้เวลาประมาณ 1.2 ล้านปี ซึ่งส่วนใหญ่อยู่ในช่วงอายุไผเบียน หลังจากการสูญพันธุ์ ความหลากหลายของสปีชีส์กลับสู่ระดับเดิม จากช่วงอายุกูจางเจียนถึงช่วงอายุเจียงชานเนียน มหาสมุทรประสบกับการลดลงของปริมาณออกซิเจนอย่างค่อยเป็นค่อยไป ซึ่งส่งผลกระทบต่อสิ่งมีชีวิตที่อาศัยอยู่ที่ก้นมหาสมุทร กระบวนการนี้และเหตุการณ์ SPICE ที่เกี่ยวข้องกับกระบวนการนี้น่าจะเป็นสาเหตุของการสูญพันธุ์
# ทำไงได้ ก็คนมันรักไปแล้ว
เป็นมังงะญี่ปุ่นที่เขียนและวาดภาพประกอบโดย เรื่องนี้ได้รับการตีพิมพ์เป็นตอน ๆ ในนิตยสารการ์ตูนโชโจะNakayoshiของสำนักพิมพ์โคดันชะตั้งแต่เดือนพฤศจิกายน พ.ศ. 2563 และรวมตอนทั้งหมดเป็นเล่มรวม 8 เล่มเมื่อเดือนมีนาคม พ.ศ. 2567 ซีรีส์อนิเมะโทรทัศน์ออกอากาศตั้งแต่เดือนมกราคมถึงมีนาคม พ.ศ. 2568 โดยมีการประกาศฤดูกาลที่สองแล้ว

 ตัวละคร 
 
 
 
 
 
 
 
 
 
 

 สื่อตีพิมพ์ 
 มังงะ 
เขียนและภาพประกอบโดย , เริ่มตีพิมพ์ในนิตยสารมังงะโชโจะNakayoshi ของ สำนักพิมพ์โคดันชะ เมื่อวันที่ 2 พฤศจิกายน 2563 สำนักพิมพ์โคดันชะ ได้รวบรวมบทต่าง ๆ ไว้ในเล่ม (ทังโกบง) แต่ละเล่ม เล่มแรกวางจำหน่ายวันที่ 12 มีนาคม พ.ศ. 2564 ณ วันที่ 13 มีนาคม พ.ศ. 2567 ได้มีการวางจำหน่ายเล่มที่ 8 แล้ว สำนักพิมพ์บงกชได้ประกาศเป็นผู้ถือลิขสิทธิ์ในฉบับภาษาไทยเมื่อวันที่ 5 กรกฎาคม พ.ศ. 2565

 เล่ม 

 อนิเมะ 
ในเดือนกุมภาพันธ์ พ.ศ. 2567 มีการประกาศว่ามังงะเรื่องนี้จะถูกดัดแปลงเป็นซีรีส์ทีวีอนิเมะ โดยจะกำกับโดย จุนอิจิ ยามาโมโตะ และมีกำหนดฉายใน TBS และ BS11 ในเดือนมกราคม พ.ศ. 2568 Crunchyroll ได้ซื้อลิขสิทธิ์ซีรีส์นี้

 การตอบรับ 
ซีรีส์ดังกล่าวมีการจำหน่ายมากกว่า 1 ล้านเล่มในเดือนตุลาคม พ.ศ. 2566
# เดอะเซ้นท์
เดอะเซ้นท์ เป็นวงดนตรีสตริงคอมโบสัญชาติไทยภายใต้สังกัด เอ็นพี โปรโมชั่น ของ นฤชา เพ่งผล ดีเจชื่อดัง (ซึ่งในเวลาต่อมาได้รวมกิจการกับออริจินัลซาวด์เป็นนิธิทัศน์ โปรโมชั่น) โด่งดังในช่วงปี 2524–2527 มีเพลงฮิตมากมายเช่น ร้อยละยี่สิบ รักร้อยเปอร์เซ็นต์ เอ๊าะ ๆ ม.6 เพื่อนใจ เมฆดำ ภาพบาดตา ฝันไปเถิด และทำยังไงดี มีสมาชิกที่เป็นที่รู้จักคือ นำวงศ์ หงษ์วิไล เจ้าของฉายา ตุ้ม กระดุมทอง อดีตนักร้องนำวงแชมพู และสมประสงค์ สิงหวนวัฒน์

อัลบั้มแรกของพวกเขาออกวางแผงในปี พ.ศ. 2524 ในชื่ออัลบั้มว่า ซุปเปอร์ท๊อปฮิต เป็นการนำเพลงสากลที่กำลังได้รับความนิยมในยุคนั้นมาร้องใหม่ ในปีถัดมาคือในปี พ.ศ. 2525 ทางวงได้ออกอัลบั้มชุดที่ 2 คืออัลบั้มเพลงรักนักบุญ มีเพลง ร้อยละยี่สิบ ซึ่งนำทำนองมาจากเพลงอาหรับ และเพลงรักร้อยเปอร์เซ็นต์ ที่นำทำนองมาจากเพลง โฮชิฟูรุมาจิคาโดะ เป็นเพลงเอกในอัลบั้ม

ในปี พ.ศ. 2526 ทางวงได้ออกอัลบั้มชุดที่ 3 แต่เป็นอัลบั้มที่ไม่มีชื่อชุดเนื่องจากเพลงในอัลบั้มชุดนี้เป็นเพลงที่ทางวงทำเป็นเพลงประกอบภาพยนตร์เรื่อง ม.6 ที่นำแสดงโดยอรรถพล เรืองจินดา และไปรมา รัชตะ โดยมีเพลงที่เป็นที่รู้จักคือ เรียนเป็นหลัก เอ๊าะ ๆ ม.6 เพื่อนใจ และเมฆดำ โดยเฉพาะเพลงเพื่อนใจ และเมฆดำ เป็นเพลงที่มาจากปลายปากกาของ ตุ้ม นำวงศ์ นักร้องนำ 

ต่อมาในปี พ.ศ. 2527 ทางวงได้ออกอัลบั้มชุดที่ 4 และชุดสุดท้ายคืออัลบั้ม ภาพบาดตา ซึ่งเป็นการนำ 9 เพลงจากอัลบั้มชุดที่แล้ว (ยกเว้นเพลง บุเรงนอง) มารวมกับเพลงใหม่อีก 3 เพลงคือเพลง ภาพบาดตา ฝันไปเถิด และทำยังไงดี พร้อมกันนี้ทางวงยังได้ต้อนรับสมาชิกใหม่คือสมประสงค์ สิงหวนวัฒน์เข้ามาร่วมวงในตำแหน่งคีย์บอร์ดและนักร้องนำ ซึ่งได้รับมอบหมายให้ร้องเพลงใหม่ทั้ง 3 เพลงในอัลบั้ม ก่อนที่สมาชิกภายในวงจะแยกย้ายกันไป
# ซุนหลิม
ซุนหลิม เป็นบุคคลในยุคสามก๊ก อาจหมายถึง:

 ซุนหลิม (ซุน เชิน) (孫綝; ค.ศ. 232-259) ขุนพลและผู้สำเร็จราชการแทนพระองค์แห่งรัฐง่อก๊ก ลูกพี่ลูกน้องของซุนจุ๋น
 ซุนหลิม (ซุน ซิน) (孫歆; เสียชีวิต ค.ศ. 280) ขุนพลแห่งรัฐง่อก๊ก หลานปู่ของซุน เปิน
# จังหวัดตากในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
การเลือกตั้งสมาชิกสภาผู้แทนราษฎรจังหวัดตาก พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อเดือนกันยายน พ.ศ. 2535 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนข้อมูล สถิติ และผลการเลือกตั้งสมาชิกสภาผู้แทนราษฎร 2 กรกฎาคม พ.ศ. 2538. กรมการปกครอง กระทรวงมหาดไทย. 2538

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดตากทั้งจังหวัด
# จังหวัดตากในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
การเลือกตั้งสมาชิกสภาผู้แทนราษฎรจังหวัดตาก กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนผลการเลือกตั้งสมาชิกสภาผู้แทนราษฎร พ.ศ. 2535. กรมการปกครอง กระทรวงมหาดไทย. 2536

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดตากทั้งจังหวัด
# แคว้นคิอิ
แคว้นคิอิ  หรือ คิชู  เป็นแคว้นของประเทศญี่ปุ่นที่เป็นส่วนหนึ่งของฮนชูในบริเวณที่ปัจจุบันคือจังหวัดวากายามะกับจังหวัดมิเอะตอนใต้Nussbaum, Louis-Frédéric. (2005). "Kii" in . คิอิมีชายแดนติดกับแคว้นอิเซะ อิซูมิ คาวาจิ ชิมะ และยามาโตะ คาบสมุทรคิอินำชื่อมาจากแคว้นนี้

ในช่วงสมัยเอโดะ สายคิอิแห่งตระกูลโทกูงาวะมีปราสาทของตนเองที่วากายามะ อดีตศาลเจ้าอิจิโนมิยะของสายนี้คือศาลเจ้าฮิโนกูมะ

เครือร้านหนังสือญี่ปุ่นคิโนกูนิยะนำชื่อมาจากแคว้นนี้

อำเภอในอดีต
 จังหวัดวากายามะ
 อำเภออามะ (海部郡) - ผนวกเข้ากับอำเภอนางูซะ กลายเป็นอำเภอไคโซ (海草郡) ในวันที่ 1 เมษายน ค.ศ. 1896
 อำเภออาริดะ (有田郡)
 อำเภอฮิดากะ (日高郡)
 อำเภออิโตะ (伊都郡)
 อำเภอนางะ (那賀郡) - ยุบเลิก
 อำเภอนางูซะ (名草郡) - ผนวกกับอำเภออามะ กลายเป็นอำเภอไคโซในวันที่ 1 เมษายน ค.ศ. 1896
 ผสม
 อำเภอมูโระ (牟婁郡)
 อำเภอฮิงาชิมูโระ (東牟婁郡) - ส่วนหนึ่งของจังหวัดวากายามะ
 อำเภอคิตามูโระ (北牟婁郡) - ส่วนหนึ่งของจังหวัดมิเอะ
 อำเภอมินามิมูโระ (南牟婁郡) - ส่วนหนึ่งของจังหวัดมิเอะ
 อำเภอนิชิมูโระ (西牟婁郡) - ส่วนหนึ่งของจังหวัดวากายามะ
# บตสึรากุ โยเต โนะ คิโซกุ ดะ เกโดะ ฮิมะ ดัตตะ การะ มาโฮ โอะ คิวาเมเตะ มิตะ
เป็นซีรีส์ไลต์โนเวลญี่ปุ่นที่เขียนโดย นาซูนะ มิกิ และวาดภาพประกอบโดย Kabocha เริ่มตีพิมพ์ทางออนไลน์ในเดือนกันยายน พ.ศ. 2562 บนเว็บไซต์เผยแพร่นิยายที่สร้างโดยผู้ใช้ โชเซ็ตสึกะ นิ นาโร ต่อมาได้รับการตีพิมพ์โดย TO Books ซึ่งได้ตีพิมพ์ทั้งหมดแปดเล่มตั้งแต่เดือนกุมภาพันธ์ พ.ศ. 2563 มีการดัดแปลงเป็นมังงะที่มีภาพประกอบโดย ริโอ อากิซากิ ตีพิมพ์ทางออนไลน์ผ่านบริการมังงะ Comic Corona บน Nico Nico Seiga ของ TO Books ตั้งแต่เดือนกุมภาพันธ์ พ.ศ. 2563 และถูกรวบรวมในรูปแบบ (ทังโกบง) ทั้งหมดแปดเล่ม และมีกำหนดการดัดแปลงเป็นอนิเมะซีรีส์ทางโทรทัศน์โดย Studio Deen และ Marvy Jack ออกอากาศตั้งแต่เดือนมกราคมถึงมีนาคม พ.ศ. 2568

 ตัวละคร 
 
 
 
 
 
 
 
 

 สื่อ 
 ไลต์โนเวล 
เขียนโดย นาซูนะ มิกิ เริ่มตีพิมพ์ทางออนไลน์บนเว็บไซต์เผยแพร่นิยายที่สร้างโดยผู้ใช้ โชเซ็ตสึกะ นิ นาโร เมื่อวันที่ 7 กันยายน พ.ศ. 2562 ต่อมาได้รับการตีพิมพ์โดย TO Books ซึ่งเริ่มตีพิมพ์ซีรีส์นี้พร้อมภาพประกอบโดย Kabocha ภายใต้สำนักพิมพ์ TO Bunko ไลต์โนเวล เมื่อวันที่ 10 กุมภาพันธ์ พ.ศ. 2563 ปัจจุบันได้มีการเผยแพร่ไปทั้งหมดแปดเล่มจนถึงเดือนมีนาคม พ.ศ. 2567

 มังงะ 
มังงะดัดแปลงที่วาดโดย ริโอ อากิซากิ เริ่มต้นการตีพิมพ์ในบริการมังงะของ TO Booksในเว็บไซต์Comic Corona ตั้งแต่วันที่ 3 กุมภาพันธ์ พ.ศ. 2563 บทของมังงะได้ถูกจัดรวมในเล่ม  (ทังโกบง)  จำนวนแปดเล่มจนถึงเดือนมีนาคม พ.ศ. 2567 มังงะที่ดัดแปลงมาเรื่องนี้ยังได้รับอนุญาตในอเมริกาเหนือโดย J-Novel Club

มังงะแยกเรื่องซึ่งวาดโดย Daiki Tose ชื่อว่า Botsuraku Yotei no Kizoku dakedo, Hima datta kara Mahō wo Kiwamete Mita: Goshujin-sama ga Daisuki เริ่มตีพิมพ์เป็นซีรีส์ในบริการมังงะCorona EXของ TO Books ตั้งแต่วันที่ 14 กันยายน พ.ศ. 2566

 อนิเมะ 
ได้รับการประกาศเมื่อวันที่ 15 มีนาคม พ.ศ. 2567 ผลิตโดย Studio Deen และ Marvy Jack กำกับโดย เคนอิจิ อิชิคุระ เขียนบทโดย ทัตสึยะ ทาคาฮาชิ ออกแบบตัวละครโดย มิโดริ โอสึกะ และเรียบเรียงเพลงโดย อาริสะ โอเคฮาซามะ คาดว่าจะออกอากาศในเดือนมกราคม พ.ศ. 2568

 การตอบรับ 
ในเดือนมีนาคม พ.ศ. 2567 ซีรีส์ดังกล่าวมีการจำหน่าย 750,000 ชุด